[{"text_idx": "#000003", "text": "Meedia seeria puhul valmistasime ise backdrop\u2019i ehk tausta, millele olime kleepinud mitmeid va\u0308ljavo\u0303tteid ajalehtedest. Ajaleht taustana su\u0308mboliseerib meediaka\u0308ra, mis justkui lips vo\u0303ib meie ha\u0308a\u0308le kinni pigistada. Riietus on vo\u0303imalikult minimalistlik su\u0308mboliseerides, et oleme inimesena justkui puhas leht, mida ise kujundame. Huulte va\u0308rv on punane, su\u0308mboliseerides seda, et kui ra\u0308a\u0308gime, siis seda la\u0308bi su\u0308dame."}, {"text_idx": "#000004", "text": "Reostuse puhul la\u0308htusime soengu tegemisel suur-to\u0308o\u0308stuste korstnatest, kust paiskub o\u0303hku kemikaalidest tulvil tossu. Selle seeria puhul kasutasime omajagu rohkem fotomanipulatsiooni. Meisterdasime spetsiaalselt selle vo\u0303tte jaoks ka Coca-Cola ko\u0303rvaro\u0303ngad, mida po\u0303hipildil on la\u0308bi kile veidi ka na\u0308ha. Nii kile kui ka ko\u0303rvaro\u0303ngad su\u0308mboliseerivad plastikut ja u\u0308leu\u0308ldist reostust, mis on tekkinud u\u0308letarbimise to\u0303ttu. Sa\u0308ttisime pildistamisel modelli ka kile taha, tehes sellesse augu ning lavastasime justkui momendi, kus ta kehastab karakterit, kes justkui ahmib va\u0308rsket o\u0303hku. Va\u0308rvid ja stilistika on kergelt glamuurne, su\u0308mboliseerides u\u0308hiskonna ignorantsust antud teema osas."}, {"text_idx": "#000005", "text": "Epideemia ka\u0308sitleb seda, kuidas hirmumo\u0303tted ja nende tarbimine vo\u0303ib inimest mo\u0303jutada. Soengu tegemisel la\u0308htusime sellest, et hirm halvab meid just selja tagant, su\u0308u\u0308bides meie kehasse ning jaotudes justkui veenivo\u0303rgustik \u2013 sellest tulenevalt said valitud ka va\u0308rvid sinine ja punane. Selle seeria tegi keeruliseks asjaolu, et soovisime kaadrisse modelli nii eest kui ka selja tagant. Teadsime, et isegi kui peegliga seda lahendada, tuleb meil arvestada stuudio enda keskkonnaga, mis vo\u0303ib vastu peegeldada. Ku\u0308ll aga pole midagi, mida ei saaks ta\u0308napa\u0308eva tehnika abil to\u0308o\u0308delda. Selle seeria puhul valisime lisa-aksessuaarideks ka to\u0303elise arsti kitli, maski kui ka kummikindad \u2013 seda seeto\u0303ttu, et mo\u0308o\u0308dunud eriolukorra kestel vo\u0303is kohati tajuda justkui hirmu ku\u0308lvamist erinevates meediakanalites, kuid ka u\u0308hiskonnas enda poolt. Ku\u0308ll aga peame olema ka teadlikud ja ettevaatlikud hirmu nii ala- kui ka u\u0308lehinnates."}, {"text_idx": "#000007", "text": "Fotoseeria \u201cMu\u0308rgitatud maailm: Meedia\u201d ra\u0308a\u0308gib peamiselt seda, et ta\u0308napa\u0308eval on tohutult palju uudiseid, teavitusi kui ka visuaalset sisu, millest suure osa moodustab ka valeinfo. Levitatakse jutte ja o\u0308eldakse, et \u201cNii on\u201d, justkui see oleks ainuo\u0303ige to\u0303de. Levitatakse ja ku\u0308lvatakse so\u0303na otseses mo\u0303ttes hirmu ning vahest ka lavastatakse erinevaid situatsioone, mis ei pruugi to\u0303esed olla. Ku\u0308ll aga mida aeg edasi, seda enam peame meediat tarbides olema vo\u0303imalikult teadlikud ning kriitilised selle osas, mida meile ra\u0308a\u0308gitakse-o\u0308eldakse ning mitte laskma sellel end negatiivselt mo\u0303jutada. Kogu selle ka\u0308ra keskel peame suutma sa\u0308ilitada kaine ja kriitilise meele, eneseteadlikkuse ning julguse seista ka oma uskumuste eest. Julguse seista ka selle eest, mis on o\u0303ige, ka siis kui see on raske. So\u0303nadel on \u201cva\u0308gi\u201d, olenevalt sellest, kuidas me seda kasutame. Aegajalt pritsib meedia mu\u0308rgist hirmu la\u0308bi erinevate kanalite \u2013 see ho\u0303lmab peavoolumeediat ja ka sotsiaalmeediat. Viimane vo\u0303ib olla ta\u0308is mu\u0308rgiseid ja laimavaid kommentaariume, mis vo\u0303ib halvata ka ko\u0303ige enesekindlamat isikut. Peame oskama sellises olukorras lihtsalt orienteeruda, et mitte mu\u0308rgiga pihta saada. Pildi keskmes olev karakter u\u0308tleb: \u201eSinu to\u0303de ei pruugi tingimata olla ka minu to\u0303de.\u201c (\u201cYour truth is not (necessarily) mine.\u201d) Tal on sa\u0308ilinud julgus, isikupa\u0308ra ja seesama kriitiline meel kogu meedia \u201cka\u0308ra\u201d keskel, mis tihtipeale justkui lips to\u0303mbab meil ha\u0308a\u0308le kinni. Ta kuuleb ja na\u0308eb seda, aga ta ei so\u0303ltu sellest \u2013 ta ei tee oma valikuid elus sellest la\u0308htuvalt. Ku\u0308ll aga ta ei suru ka oma vaateid kellelegi peale. Ta on proaktiivne ja oskab situatsioonides kohaneda ning on igati valmis na\u0308itama, mis tal meelel on. Ta ra\u0308a\u0308gib su\u0308damest la\u0308bi hoolivuse ja siiruse ega levita hirmu, valesid ja draamat.\nFotoseeria \u201cMu\u0308rgitatud maailm: Reostus\u201d edastab so\u0303numi reostusest kui globaalsest probleemist, kuid innustab, et veel pole hilja. Ta\u0308napa\u0308eva u\u0308hiskond on harjunud u\u0308le tarbima, mille to\u0303ttu on reostust maailmas liialt palju. O\u0308o\u0308pa\u0308evaringselt to\u0308o\u0308tavad suur-to\u0308o\u0308stused paiskavad erinevate ainete po\u0303letamise teel o\u0303hku mu\u0308rgiseid kemikaale, mis omakorda mu\u0308rgitavad meie hingamisteid \u2013 nii kaudselt kui ka otseselt. See siseneb loodusesse \u2013 veekogudesse, o\u0303hku, toitu, meie kehasse. Sellele vaatamata on aina enam tulnud pilti ka taaskasutus \u2013 energia, riided, aksessuaarid, tarvikud. On inimesi, kellele see la\u0308heb korda, kuid on ka inimesi, kellele see ei meeldi. Ikka soovitakse uut, kui see on vo\u0303imalik. Oleme justkui unustanud, kui ta\u0308htis on oskus taas kasutada, parandada. Meie tegudel on \u201cva\u0308gi\u201d, olenevalt sellest, kuidas me seda kasutame. Selleks, et meie planeedil oleks pikem eluiga, peame astuma teadlikke samme, et reostust va\u0308hendada. Pildi keskmes olev karakter pu\u0308u\u0308ab va\u0308lja rabeleda olukorrast, kus suurem osa u\u0308hiskonnast on suuteline tootma pru\u0308gi ja reostama u\u0308mbritsevat maailma nagu see oleks ta\u0308htsusetu, ise va\u0308ljumas sellest sirge seljaga ta\u0308is glamuuri. Karakter pu\u0308u\u0308ab end sellest vabastada la\u0308bi teadliku tarbimise \u2013 kasutades enesekindlalt juba seda, mida on toodetud. Ta murrab end lahti maailmast, ta\u0308is mu\u0308rgiseid gaase, vo\u0303ttes kaasa endaga enesekindluse ja teadmised olemasoleva efektiivseks taaskasutamiseks ning innustab seela\u0308bi ka teisi enda u\u0308mber."}, {"text_idx": "#000008", "text": "Fotoseeria \u201cMu\u0308rgitatud maailm: Epideemia\u201d keskseks teemaks on see, et hirm ei ole naljaasi. See vo\u0303ib nagu epideemia meie u\u0308le vo\u0303imust vo\u0303tta, kui laskume sellesse. U\u0308hed suurimad elu ja arengu takistajad ongi hirm ja kartus. Vaatamata sellele ei saa me o\u0308elda, et \u201ehirm on mo\u0303ttetu\u201c. Tahes-tahtmata vo\u0303ib see meid a\u0308ra hoida ko\u0303ige hullemast \u2013 see aitab meil end kaitsta. See ja\u0308a\u0308b igavesti osaks meist. Meie mo\u0303tetel on \u201cva\u0308gi\u201d, olenevalt sellest, kuidas me seda kasutame. Selleks, et olla tugevamad kui meie hirmud, on meil vaja neid tundma o\u0303ppida. Just nagu tippsportlased, malemeistrid ja a\u0308rigeeniused o\u0303pivad tundma oma konkurentide ka\u0308eka\u0308ike ja strateegiaid, on vaja ka meil aru saada oma hirmudest. Ko\u0303ige olulisem on see, et me ei ja\u0308a\u0308ks igavesti hirmu ku\u0308tkeisse, sest muidu vo\u0303tab see meist ko\u0303ikeho\u0303lmavalt kogu jo\u0303u ja hinge, mis justkui a\u0308kitselt selja tagant maha murraks, sisenedes salamisi meie kehasse ja vangistaks seela\u0308bi hinge, muutes meid jo\u0303uetuks. Inimene on ohver vaid siis kui laseb endal olla ohver. Pildi keskmes olev karakter on iseenda ja oma hirmudega silmitsi. Pu\u0308u\u0308des end ja oma hirme mo\u0303ista, murrab ta end lahti sellest, mis teda piirab ning ja\u0308ttes vaid selle, mis on pa\u0308riselt vajalik. Me ei saa lasta hirmul end kontrollida ega end tarbida. Me peame elus olema ettevaatlikud, kuid seda teadlikult. Kas hirm, mida tunneme, on pa\u0308riselt oht vo\u0303i ettekujutlus? Peame julgema olla julged.)"}]